TEAMG ตั้งบ.ร่วมทุน “แอสเซ็ทฯ” ลุยเทคโนโลยีอสังหาฯ เพิ่มโอกาสทางธุรกิจ
TEAMG ตั้งบ.ร่วมทุน “บจ.แอสเซ็ท แอคทิเวเตอร์” ลุยเทคโนโลยีอสังหาริมทรัพย์ ด้วยทุนจดทะเบียน 10 ลบ. โดยถือหุ้นในสัดส่วนร้อยละ 30 ของทุนจดทะเบียน หวังขยายและเพิ่มโอกาสทางธุรกิจที่ต่อยอดจากธุรกิจเดิมของบริษัท
27 ก.ย. 2564

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่าบริษัทฯได้จัดตั้งบริษัทร่วมทุน คือ บริษัท แอสเซ็ท แอคทิเวเตอร์ จำกัด (“บริษัทร่วมทุน”) กับผู้ร่วมทุน 4 ราย ได้แก่ (1) บริษัท มานูเวอร์ โฮลดิ้ง จำกัด (2) บริษัท เบย์ คอมพิวติ้ง จำกัด (3) บริษัท คอนส์ โรโบติกส์ จำกัด และ (4) นายพร วิรุฬห์รักษ์
ทั้งนี้วันที่จดทะเบียน 13 กันยายน 2564 ด้วยทุนจดทะเบียน 10,000,000 ล้านบาท ซึ่งดำเนินงานบริการที่เกี่ยวข้องกับเทคโนโลยีอสังหาริมทรัพย์ โดยทาง TEAMG ถือหุ้นจำนวน 300,000 หุ้น คิดเป็นสัดส่วนร้อยละ 30 ของทุนจดทะเบียน, บริษัท มานูเวอร์ โฮลดิ้ง จำกัด ถือหุ้นจำนวน 300,000 หุ้น คิดเป็นสัดส่วนร้อยละ 30 ของทุนจดทะเบียน, บริษัท เบย์ คอมพิวติ้ง จำกัด ถือหุ้นจำนวน 250,000 หุ้น คิดเป็นสัดส่วนร้อยละ 25 ของทุนจดทะเบียน, บริษัท คอนส์ โรโบติกส์ จำกัด ถือหุ้นจำนวน 50,000 หุ้น คิดเป็นสัดส่วนร้อยละ 5 ของทุนจดทะเบียน และ นายพร วิรุฬห์รักษ์ ถือหุ้นจำนวน 100,000 หุ้น คิดเป็นสัดส่วนร้อยละ 10 ของทุนจดทะเบียน ส่วนที่ตั้งสำงานงานอยู่ที่ 226 อาคารวิเศษศิริ ชั้น ที่ 3 แขวงสามเสนใน เขตพญาไท กรุงเทพฯ 10400
อย่างไรก็ดีการจัดตั้งในครั้งนี้เพื่อดำเนินธุรกิจบริการที่เกี่ยวข้องกับเทคโนโลยีอสังหาริมทรัพย์ ได้แก่ (1) การบริหารจัดการข้อมูลดิจิตอล (Digital Data) ของสินทรัพย์ที่เป็นอสังหาริมทรัพย์  (2) การพัฒนาและปรับปรุงแก้ไขข้อมูลด้าน Building Information Modeling (BIM) และ (3) ที่ปรึกษาด้านการพัฒนาศักยภาพของการบริหารสินทรัพย์
สำหรับประโยชน์ที่ทาง TEAMG จะได้รับในการเข้าไปถือหุ้นเพื่อขยายและเพิ่มโอกาสทางธุรกิจที่ต่อยอดจากธุรกิจเดิมของบริษัทฯ
 